276 



ganske forandret, derimod ere Forholdene ved Museet i alt væsentligt 

 uforandrede. I efterfølgende kortfattede Skizze har jeg til mine egne 

 Optegnelser føjet en Del faktiske Oplysninger, hentede fra Pariatores Skrift. 



Det botaniske Museum udgjør en Afdeling af Musee di Fisica e di 

 Storia Naturale, der tillige omfatter mineralogiske, geologiske zoologiske og 

 anatomiske Samlinger foruden et astronomisk Observatorium. Det er be- 

 liggende i Via Romana, tæt ved det berømte Pitti-Pallads. De botaniske 

 Samlinger indtage 4 større og 2 mindre Sale, alle beliggende i Stueetagen, 

 alle lyse og hyggelige. De store Sale ere 20— 25 m - lange og c. 8™. høje. 

 Langs alle Væggene staa Skabe med Glasdøre. I c. 4 m -' s Højde findes 

 et omløbende Galleri, der ligeledes bærer Skabe. Lyset falder ind gjennem 

 høje, rundbuede Vinduer; alle Vinduer vende ud til den Museet omgivende 

 Have. Af de 4 større Sale anvendes 2 til Herbariet; de benyttes dog 

 samtidig som Studiesale og Læseværelser; i den ene, der vender mod 

 Nord, mikroskoperes der endog. En tredje af de større Sale optages 

 hovedsagelig af en teknisk-botanisk Samling. % Endelig den fjærde af en 

 palæontologisk-botanisk Samling; denne sidste Sal benyttes tillige som 

 Forelæsningssal. De 2 mindre Sale optages af Bibliotheket, dog er et af 

 dem samtidig anvendt som Direktør værelse. Jeg skal nærmere omtale 

 Samlingerne hver for sig. 



Da Pariatore i 1842 blev kaldet til Direktør for Museet, fandtes der 

 ved dette et ganske ubetydeligt Herbarium. Ved selv at samle, ved Bytte 

 og ved Kjøb tilvejebragte han et meget righoldigt Generalherbarium, 

 der omtrent udfylder den ene Sal. Dette Herbarium indeholder foruden rig- 

 holdige italienske Samlinger tillige Meneghinis Algesamling (c. 1500 Arter), 

 Raddis Samlinger fra Brasilien og Ægypten, Figaris afrikanske Samlinger 

 samt andre mindre Samlinger fra al Verdens Lande. Jeg maa notere, at 

 der i Museet ikke findes noget særligt italiensk Herbarium. Behandlingen 

 af Planterne er omtrent som hos os, dog med nogle Afvigelser. De mindre 

 Plantepakker samles i større, kvarterhøje Pakker; disse dækkes for oven 

 og neden med et tykt Stykke Pap, hvorefter hver Pakke sammensnøres 

 med en Læderrem, forsynet med Spænde. De Tokimbladede ere ordnede 

 efter De Candolles Prodromus, de Enkimbladede efter Kunths Enumeratio. 



Webb's Herbarium udfylder det meste af den anden Herbariesal. 

 Den bekj endte Botaniker Webb, hvis Marmorbyste pryder Salen, testa- 

 menterede i 1854 sine rige Samlinger til Storhertugen af Toscana, der lod 

 dem indlemme i Museet. Dels samlede Webb selv paa sine vidtløftige 

 Rejser i Italien, Grækenland, Spanien, Portugal og paa de Kanariske Øer; 

 dels forøgede han sit Herbarium betydeligt ved Bytte og Kjøb. Tilsammen 

 har man anslaaet Webb's Herbarium til at indeholde 80—90,000 Arter. 

 Af særskilte Samlinger indeholder det: Webb's særlige Herbarium fra de 

 Kanariske Øer (lagt til Grund for Udarbejdelsen af Histoire naturelle des 

 iles Canaries 1842), Ruiz og Pavons Herbarium fra Peru, Labillardières 

 samt en væsentlig Del af Desfontaines Herbarium. Baade om denne og 

 den foregaaende Samling gjælder det, at Ordningen er langtfra fuldført. 



Foruden de to nævnte store Samlinger af tørrede Planter ejer Museet 

 endnu Micheli's Samlinger (fra Begyndelsen af forrige Aarhundrede) 



